Toshkent davlat transport universiteti. Toshkent davlat transport universiteti— Respublika transport sohasi uchun yuqori malakali kadrlarni tayyorlash tizimini ilgʻor xorijiy tajriba va xalqaro standartlar asosida tubdan takomillashtirish, oʻquv jarayoniga oʻqitishning innovatsion shakl va metodlari hamda zamonaviy pedagogik va axborot texnologiyalarini keng joriy etish, shuningdek, tarmoq taʼlim muassasalarining moddiy-texnika bazasini mustahkamlash va ilmiy salohiyatini yanada oshirish maqsadida tashkil etilgan. Tarixi. O’zbekiston Respublikasi Prezidentining 05.04.2020 yildagi PQ-4703-sonli farmoniga muvofiq, transport vazirining 05/20/2020 yildagi 96-sonli buyrug’i bilan Toshkent temir yo`l instituti bazasida Transport muhandislari, Toshkent avtomobil yo’llarini loyihalash, qurish va ekspluatatsiya qilish instituti va Toshkent davlat texnika universiteti aerokosmik texnologiyalar fakulteti, Toshkent davlat transport universiteti tashkil etildi.. Kafedralar. = Xalqaro aloqalar va reyting = Xalqaro aloqalar bo‘limi institut va uning tarkibiy bo‘linmalari, professor-o‘qituvchilari va xodimlarining xorijiy tashkilotlar, shu jumladan xorijiy oliy ta’lim muassasalari, markazlari bilan hamkorlik faoliyatini tashkillashtiradi. Institut xorijiy talabalarning o'quv hamda ilmiy faoliyatini, professor-o‘qituvchilarning tadqiqot va mehnat faoliyatini muvofiqlashtiradi. Institutni xalqaro e’tirof etilgan QS, THE, ARWU, UI GreenMetric va boshqa xalqaro reytinglarni TOP 1000 talikka kirishda har yili faol ishtirok etadi. Ilmiy tadqiqot. Nufuzli reyting agentliklarida yuqori oʻrinlarni egallash maqsadida Toshkent davlat transport universitetida salmoqli ishlar amalga oshirilmoqda, hususan, THE Impact rankings reytingida oxirgi 2 yilda 1001+ oʻrinni egallab kelmoqda, THE Impact rankings - BRM-7, toza va arzon energiya yoʻnalishida- dunyoning TOP-200 universitetlari qatoridan oʻrin egalladi. THE WUR asosiy reytingida indekslanish uchun tayyorgarlik jarayonida boʻlib, hozirda “reportyor” maqomida (simulyatsiya natijasiga koʻra 1636 oʻrinda); Green Metrics reytingida - 617, Unirankda - 15 oʻrin (Toshkent shahri boʻyicha) va Webometricsda 41 oʻrin(Oʻzbekiston boʻyicha))larni egallagan; QS Stars baholash reytingida 4 ta yulduzga baholandi, hususan alohida kategoriyalar – taʼlim va ish bilan taʼminlash yuzasidan 5 ta yulduz qoʻlga kiritildi.